Den Vest-Sjællandske Avis, 1820-04-04
Hertugen af Fernando Nunez, den Spanske Ambassadeur i Paris, skal altid have viist sig meget ædelsindet imod dem; deres indbyrdes honette og hielpsomme Forhold mod hverandre i Nødens Tid roses ogsaa meget. Jndvaanerne i Madrid befinde sig i den Glædes Ruus, som den øieblikkelige Følelse af mange velgiørende Forandringer og det levende Haab om et endnu større Gode i Fremtiden, saa let frembringer hos Menneskene. Den 12te Marts Kl. 4 om Eftermiddagen blev den Steen hvorpaa Constitutionen er udgravet, høitideligt opstillet paa den store Plads i denne Hovedstad, i det nye Municipalitets og alle offentlige Auctoriteters Overværelse; Folket bivaanede denne Ceremonie under Udbruddet af de gladeste Følelser, og utallige Exemplarer af Constitutionen bleve uddeelte iblandt det, Folket har ogsaa Aarsag til at udvise Glæde, thi dets Konge føier sig aldeles efter dets Ønske og befrier sig fra de Omgivelser, som ere det ubehagelige; istedetfor sin Skriftefader Belcomp, som Publikum tilskrev en skadelig Jndflydelse, har Hs. Majestæt i hans Sted udvalgt den forviiste Kanonikus af S. Ysidoro, Hr. Marina, som har skrevet en Historie om de gamle Cortes; istedetfor den erklærede Yndling, Hertugen af Alagon, er den ivrige Patriot, Generallieutenant Marqvien af Valparaiso, udvalgt til Chef for Livvagten. Moniteuren siger, at vedden talrige Cour ved Hoffet den 9de Marts viiste Kongen sig med megen Sindsroe og Blidhed; Almuens Forbittrelse er desuden ikke faldet paa hans Person, men blot paa hans Omgivelser. Under 10de Marts har Hs. Majestæt udstædet en Proclamation til Nationen, som er udgivet fra National-Trykkeriet, og hvori han siger: at da han kom tilbage i 1814 til Spanien fra sit Fangenskab i Frankerige, saa blev han overbeviist om, at Nationen dengang ønskede Gienoprettelsen af den gamle Regieringsform han troede at burde rette sig derefter. Jmidlertid skiulte han ikke for sig selv, at Fremskridtene af den Europæiske Civilisation, af den almindelige Udbredelse af Jndsigter, selv iblandt de ringere Klasser, af den hyppigere Communication imellem de forskiellige Lande paa Jordkloden, og de forbausende Begivenheder, som ere forbeholdte den nærværende Generation, have opvakt Jdeer og Ønsker, som vare ubekiendte for vore Forfædre og hvoraf nye og paatrængende Fornødenheder ere fremkomne. Han havde derfore i Sinde at give Staten en nye Forfatning med Hensyn til Tidernes Beskaffenhed; men imedens han var i Begreb dermed, saa havde Folket tilkiendegivet sit Ønske om Antagelsen af den i 1812 promulgerede Constitution; han havde nu givet efter for deres Ønsker og nedladt sig til det, som hans Børn ansee tienligt for deres Lykke, besværget Constitutionen og truffet de nødvendige Foranstaltninger til at sammenkalde de Cortes; han vil derfore nu blot foramne Folket til at skiænke ham sin Tillid, at arbeide i Forening med ham paa Landets Bedste, at vogte sig for Overspændelse og Lidenskaber og at lægge Vind paa Maadehold og Rolighed. – Og faa Regierings-Juntaen har under 10de Marts udstædet en Proclamation til Folket, som indeholder de bedste Formaninger. Medlemmerne af denne Junta bestaae foruden af Cardinalen af Bourbon og af General Ballesteros, tillige af Biskoppen af Valladolid de Messoacan; Justitsminister i 1815. Valdemoros, Præfect i Valencia; alle de øvrige havde hørt til de Cortes eller staaet i deres Tieneste. Ministeren Mata-Florida har faaet sin Afskeed.